EA โชว์เทพ กำไร Q2/58 พุ่ง 81% หลังรายได้ผลิต-จำหน่ายกระแสไฟฟ้าเพิ่มขึ้น
EA โชว์เทพ กำไร Q2/58 พุ่ง 81% มาที่ 741.20 ลบ. จาก 408.43 ลบ. เมื่อปีก่อน หลังรายได้ผลิต-จำหน่ายกระแสไฟฟ้าเพิ่มขึ้น ขณะที่ช่วง 6 เดือนแรกมีกำไร 1.32 พันลบ. เพิ่มขึ้น 52% จาก 868.39 ลบ. เมื่อปีก่อน 
13 ส.ค. 2558

บริษัท พลังงานบริสุทธิ์ จำกัด (มหาชน) หรือ EA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 741.20ล้านบาท หรือมีกำไรสุทธิ 0.20บาทต่อหุ้น เพิ่มขึ้น 81% จากช่วงเดียวกันของปีก่อนที่มีกำไรสุทธิ 408.43ล้านบาท หรือมีกำไรสุทธิ 0.11บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1.32พันล้านบาท หรือ 0.35บาทต่อหุ้น เพิ่มขึ้น 52% จากช่วงเดียวกันของปีก่อนที่มีกำไรสุทธิ 868.39ล้านบาท หรือ 0.23บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากส่วนงานผลิตและจำหน่ายน้ำมันไบโอดีเซลมีรายได้เพิ่มขึ้นจำนวน 133.82 ล้านบาท หรือเพิ่มขึ้น 11.84% อีกทั้งส่วนงานผลิตและจำหน่ายกระแสไฟฟ้ามีรายได้เพิ่มขึ้นจำนวน 602.48 ล้านบาท และ 835.22 ล้านบาท หรือเพิ่มขึ้น 104.57% 